KOMISIJAS ATZINUMS atbilstīgi Līguma par Eiropas Savienības darbību 294. panta 7. punkta c) apakšpunktam par Eiropas Parlamenta grozījumiem Padomes nostājā attiecībā uz priekšlikumu EIROPAS PARLAMENTA UN PADOMES REGULAI, ar ko nosaka saskaņotus būvizstrādājumu tirdzniecības nosacījumus /* COM/2011/0101 galīgā redakcija - COD 2008/0098 */





[pic] | EIROPAS KOMISIJA | Briselē, 28.2.2011 COM(2011) 101 galīgā redakcija 2008/0098 (COD) KOMISIJAS ATZINUMS atbilstīgi Līguma par Eiropas Savienības darbību 294. panta 7. punkta c) apakšpunktam par Eiropas Parlamenta grozījumiem Padomes nostājā attiecībā uz priekšlikumu EIROPAS PARLAMENTA UN PADOMES REGULAI, ar ko nosaka saskaņotus būvizstrādājumu tirdzniecības nosacījumus 2008/0098 (COD) KOMISIJAS ATZINUMSatbilstīgi Līguma par Eiropas Savienības darbību 294. panta 7. punkta c) apakšpunktampar Eiropas Parlamenta grozījumiemPadomes nostājā attiecībā uzpriekšlikumu EIROPAS PARLAMENTA UN PADOMES REGULAI, ar ko nosaka saskaņotus būvizstrādājumu tirdzniecības nosacījumus 1. PRIEKšVēSTURE Datums, kad priekšlikumu nosūtīja Parlamentam un Padomei: 2008. gada 23. maijs Datums, kad Eiropas Parlaments sniedza atzinumu pirmajā lasījumā: 2009. gada 24. aprīlis Ekonomikas un sociālo lietu komitejas atzinums: 2009. gada 25. februāris Padomes nostājas pieņemšanas datums: 2010. gada 13. septembris Pastāvīgo pārstāvju komitejas vienošanās par kompromisu otrajā lasījumā: 2010. gada 8. decembris Datums, kad Eiropas Parlaments sniedza atzinumu otrajā lasījumā: 2011. gada 18. janvāris 2. Priekšlikuma mērķis Komisijas priekšlikuma mērķis ir ar regulu aizstāt Padomes Direktīvu Nr. 89/106/EEK (būvizstrādājumu direktīva, turpmāk — “BD”) ar nolūku labāk definēt šā Kopienas tiesību akta mērķus, kā arī padarīt tā īstenošanu vieglāku un efektīvāku. Priekšlikums ir daļa no “labākas pārvaldības” iniciatīvas, un tas vienkāršos pašreizējo uz BD balstīto sistēmu, jo īpaši, ieviešot vienkāršotas procedūras, lai samazinātu uzņēmumu (sevišķi mazo un vidējo uzņēmumu) izmaksas; izskaidros pamatjēdzienus un CE marķējuma lietošanu; palielinās visas sistēmas uzticamību , ieviešot jaunus un stingrākus izraudzīšanās kritērijus iestādēm, kuras iesaistītas būvizstrādājumu ekspluatācijas īpašību novērtēšanā un pārbaudē. 3. Komisijas atzinums par Eiropas Parlamenta grozījumiem Eiropas Parlamenta atzinums otrajā lasījumā 2011. gada 18. janvārī ir tuvinājis Padomes nostāju Komisijas priekšlikumam, sniedzot skaidrojumus par darbībām ar bīstamām vielām REACH regulas kontekstā, nodrošinot būvniecības ražojumu informācijas punktu darbības neatkarību, kā arī nodrošinot ekspluatācijas īpašību deklarāciju plašāku digitālo piegādi. Parlamenta nostāja ir kompromiss, kas panākts trīspusējā tikšanās 2010. gada 7. decembrī, un tā ir apspriesta un apstiprināta Padomē 2010. gada 8. decembrī. 4. Secinājumi Komisija pieņem visus grozījumus, par kuriem Eiropas Parlaments nobalsojis otrajā lasījumā saskaņā ar iepriekš aprakstīto Padomes un Eiropas Parlamenta teksta kompromisa redakciju. Komisija arī iesniedz pievienoto paziņojumu par termiņu, kurā Eiropas Parlaments un Padome var celt iebildumus. Pielikums: Komisijas paziņojums par termiņu, kurā Eiropas Parlaments un Padome var celt iebildumus Komisija atgādina, ka kopīgās vienošanās projektā noteiktais princips ir tāds, ka termiņš iebildumu celšanai ir 2 mēneši, un šo termiņu var pagarināt vēl par 2 mēnešiem. Šajā gadījumā Komisija uzskata, ka nav nekādu īpašu apstākļu, kas pamatotu atkāpšanos no šā principa. Komisija izsaka nožēlu, ka kopīgās vienošanās projektā noteiktais princips nav ticis ievērots, un uzsver, ka šis gadījums nerada precedentu.